b'\n_START_ARTICLE_\nT\xc4\x97bin\xc4\x97 hifen\xc4\x97\n_START_SECTION_\nAugalo morfologija\n_START_PARAGRAPH_\nT\xc4\x97bin\xc4\x97 hifen\xc4\x97 yra vidutinio dyd\xc5\xbeio palm\xc4\x97, 10-17 m auk\xc5\xa1\xc4\x8dio, iki 90 cm plo\xc4\x8dio Y formos kamienu ir gali sudaryti iki 16 vainik\xc5\xb3.  \xc5\xbdiev\xc4\x97 tamsiai pilka. Mediena sunki. _NEWLINE_Lapas 120 x 180 cm ventiliatoriaus formos, kurio galas baigiasi smulkiais 60 cm ilgio plonu segmento kuok\xc5\xa1tu, lapkotis daugiau nei 1 m ilgio._NEWLINE_Vyri\xc5\xa1ki ir moteri\xc5\xa1ki \xc5\xbeiedai \xc5\xbeydi ant atskir\xc5\xb3 med\xc5\xbei\xc5\xb3 ir yra pana\xc5\xa1\xc5\xabs. \xc5\xbdiedas \xe2\x80\x93 120 cm ilgio \xc5\xa1luotel\xc4\x97. Prinok\xc4\x99 sumed\xc4\x97j\xc4\x99 rudi vaisiai ant med\xc5\xbeio gali i\xc5\xa1b\xc5\xabti ilg\xc4\x85 laik\xc4\x85. Vaisiai 6-10 \xd1\x85 6-8 cm dyd\xc5\xbeio, blizgantys, lyg\xc5\xabs, siaur\xc4\x97jan\xc4\x8dios gil\xc4\x97s formos, apie 120 g. svorio.  Kiekvieno vaisiaus viduje yra viena s\xc4\x97kla.\n_START_SECTION_\nVardai\n_START_PARAGRAPH_\nT\xc4\x97bin\xc4\x97 hifen\xc4\x97 dar vadinama: angl. African Doum Palm, Dom, Dom Palm, Doum Palm, Gingerbread Palm, pranc. Noix Du Palmier Doum, Palmier \xc3\xa0 Ivoire, Palmier Doum, Palmier Pain D\xc2\xb4\xc3\xa9pice, arab. D\xc3\xbbm, Dom (Egipte), Shag El M\xc3\xbbql, amher. Zembaba.\n_START_SECTION_\nPanaudojimas\n_START_PARAGRAPH_\nT\xc4\x97bin\xc4\x97 hifen\xc4\x97 naudojama medienai, dekoratyviniams rai\xc5\xbeiniams, i\xc5\xa1 lap\xc5\xb3 pinami krep\xc5\xa1iai Ghutaiah (arab. \xd8\xba\xd8\xaa\xd8\xa7\xd9\x8a\xd8\xa9), o palm\xc4\x97s vaisiai - maistui._NEWLINE_Vaisiaus mink\xc5\xa1timas valgomas \xc5\xbealias. D\xc5\xbeiovintas maltas arba gabaliukai pjaustytas vaisius vartojami kaip prieskonis. _NEWLINE_Egipte populiari Doum arbata, kuri turi anti bakterini\xc5\xb3 savybi\xc5\xb3, stabilizuoja kraujo spaudim\xc4\x85, gerina \xc5\xbearnyno darb\xc4\x85 bei geriama prostatito profilaktikai.'